**Islamske høytider**

Fra <http://www.islam.no/faq_480_72_3122.aspx>

|  |
| --- |
| **De islamske feiringene er primært to:** 1. id al-fitr etter ramadan
2. id al-adha etter pilegrimsferden.

Det islamske året følger måneåret og vil derfor variere i forhold til solåret med 10 – 11 dager i året. 1. **Id al-fitr**, som også kalles lille id, varer bare en dag.
* Den feires med bønn om morgenen (gjerne utendørs).
* Deretter gratulere alle hverandre, feirer med besøk og god mat og gir gaver til barna.
* Id al-fitr markerer at ramadan er slutt, og at man er ferdige med en obligatoriske, årlige fasten.
1. **Id al-adha** kalles også store id.
* Den feires i tre dager, og innledes med bønn om morgenen den første dagen.
* Det er Profetens tradisjon at hver familie slakter en sau og deler kjøttet mellom seg, sine gjester og folk som trenger det.
* Slaktingen er til minne om profeten Ibrahim (Abraham), som ble bedt om å ofre sin sønn, men slapp da Gud så han var villig til å adlyde med dette største av alle ofre, og han fikk et dyr å slakte i stedet.
* Id al-adha faller i underkant av to og en halv måned etter id al-fitr; i 2017 i første halvdel av mars.
* Id al-adha markerer avsluttingen på pilegrimsreisen i Mekka, slik at alle muslimene i hele verden feirer id mens en del av dem har utført pilegrimsreisen og feirer id i Mekka.

**Mawlid al-nabi*** En del muslimer feirer i tillegg *mawlid al-nabi* – markeringen av den dagen profeten Muhammad ble født.
* Man feirer ofte med opptog eller bare med helt enkelt å komme sammen til bønn og Koran-lesning. Kaldenderen inneholder også noen merkedager som profeten Muhammad anbefalte at man bruker til ekstra bønn og ettertanke.

**Laylat al-qadr** er en annen dag som markeres med ekstra bønn. Dette er en av de siste ti nettene i Ramadan, og er den dagen Koranen første gang ble åpenbart for profeten Muhammad. **Laylat al-miraj** Andre merkedager er *laylat al-miraj* i måneden rajab og *laylat* *al-bara* i måneden shaban. * Den første er til minne om den natten Profeten ble løftet opp i himmelen og fikk møte Gud.
* Den andre er en spesiell natt hvor den som ber om tilgivelse blir bønnhørt.

**Ashura** * Shia-muslimer markerer også *ashura* til minne om et slag. Hussayn, sønnen til datteren til Profeten, Fatima og hennes mann Ali er knyttet til denne feiringen.
* Ali og alle hans avkommere har en spesiell status i shia-islam. Høytiden er en sørgehøytid, og markeres ofte med opplesning av dikt om hendelsene og med sørgespill.

[**Fredag**](https://no.wikipedia.org/wiki/Fredag)er en viktig dag for [muslimer](https://no.wikipedia.org/wiki/Muslim), og muslimer mener generelt at religiøse handlinger som foretas på fredager gir større gevinst enn religiøse handlinger foretatt resten av [uken](https://no.wikipedia.org/wiki/Uke). Men fredag oppfattes ikke som [sabbat](https://no.wikipedia.org/wiki/Sabbat_%28j%C3%B8disk%29); muslimer tror ikke at [Gud](https://no.wikipedia.org/wiki/Gud)hvilte etter skapelsen. Valget av fredagen skyldes troen på at [Adam](https://no.wikipedia.org/wiki/Adam) ble skapt denne dagen. Troende muslimer går til [bønn](https://no.wikipedia.org/wiki/B%C3%B8nn)i den lokale [moskéen](https://no.wikipedia.org/wiki/Mosk%C3%A9), ber, og lytter til [Imamens](https://no.wikipedia.org/wiki/Imam) [preken](https://no.wikipedia.org/wiki/Preke).**Litteratur**Waale, Ragnhild Bakke. Islam. Oslo, Cappelen, 2000. Serie: Høytidene.  Eggen, Nora S. Islam. Oslo, Gyldendal, 2002. Serie: Faktabiblioteket.  |

[Skriv ut siden](http://www.islam.no/faq_480_72_3122.aspx?print=Y" \t "_blank)

Se også Kari Vogt i:

<https://snl.no/islam>